ಹೊಳೆಆಲೂರ ಬಳಿಯ ನದಿಯಲ್ಲಿ ಮೊಸಳಿ ಪತ್ತೆ. ಗದಗ ನ 5ಹಿ.ಸ:ಗದಗ ಜಿಲ್ಲೆ ರೋಣ ತಾಲೂಕಿನ ಹೊಳೆಆಲೂರ ಬಳಿಯ ಮಲಪ್ರಭಾ ನದಿಯಲ್ಲಿ ಮೊಸಳೆಯೊಂದು ಪ್ರತ್ಯಕ್ಷವಾಗಿದೆ. ನದಿಯಲ್ಲಿ ಬೃಹದ್ದಾಕಾರದ ಮೊಸಳೆ ಕಂಡು ಸ್ಥಳಿಯರು ಭಯಭೀತಗೊಂಡಿದ್ದಾರೆ. ನದಿ ದಡದ ಪೊದೆಯೊಂದರಲ್ಲಿ ವಿಶ್ರಾಂತಿ ಪಡೆದಿರುವುದನ್ನ ಸ್ಥಳಿಯ ಯುವಕರು ಮೊಬೈಲ್ ನಲ್ಲಿ ಸೆರೆ ಹಿಡಿದಿದ್ದಾರೆ. ಹೊಳೆಆಲೂರ ಭಾಗದ ಅನೇಕ ಕಡೆಗಳಲ್ಲಿ ಪದೆ ಪದೆ ಮೊಸಳೆಗಳು ಕಾಣಿಸಿಕೊಳ್ಳುತ್ತಿದ್ದು ನದಿಯಲ್ಲಿ ೩ ರಿಂದ ೪ ಮೊಸಳೆಗಳು ಇರಬಹುದು ಎನ್ನಲಾಗುತ್ತಿದೆ. ಈ ಕುರಿತು ಅರಣ್ಯ ಇಲಾಖೆ ಅಧಿಕಾರಿಗಳಿಗೆ ಮಾಹಿತಿ ನೀಡಲಾಗಿದೆ. ಈ ಹಿನ್ನೆಲೆಯಲ್ಲಿ ನದಿ ತೀರಕ್ಕೆ ಯಾರೂ ಹೋಗದಂತೆ ಗ್ರಾಮದಲ್ಲಿ ಢಂಗುರ ಸಾರಿ ಎಚ್ಚರಿಕೆ ನೀಡಲಾಗಿದೆ ಎಂದು ಹೊಳೆಆಲೂರ ಗ್ರಾಮ ಪಂಚಾಯತ್ ಕಾರ್ಯಾಲಯದ ಪ್ರಕಟಣೆ ತಿಳಿಸಿದೆ. ಹಿಂದುಸ್ತಾನ ಸಮಾಚಾರ.ಶ.ಕು ಎಂ ವೈ ಎಂ.ಎಸ್.